નવી દિલ્હી : બીજુ જનતાદળ (બીજદ) દ્વારા જમ્મુ – કાશ્મીરમાં ઝડપી ગાયબ થઇ રહેલા મંદિરોનો મુદ્દો ઉઠાવતા સંસદમાં શુક્રવારે સરકારને સવાલ પુછ્યા હતા. બીજદે શુક્રવારે લોકસભામાં કહ્યું કે 2009થી અત્યાર સુધી જમ્મુ કાશ્મીરમાં 80 મંદિરો તોડી પાડવામાં આવ્યા છે. આ સાથે જ સરકારને સવાલ પુછવામાં આવ્યો કે આવા અલગતાવાદી નેતાઓને સુરક્ષા શા માટે આપવામાં આવી રહી છે, જેઓ સતત ભારત વિરોધી ગતિવિધિઓ કરી રહ્યા છે. ભાજપનાં નિશિકાંત દુબે દ્વારા લાવવામાં આવેલા પ્રસ્તાવ અંગે બોલતા બીજદનાં ભર્તહરી મહેતાબે કહ્યું કે કે્દ્ર સરકાર દ્વારા અપાયેલ લિસ્ટ અનુસાર ઓછામાંઓછા 80 મંદિરો ગાયબ છે. લિસ્ટ અનુસાર 1989 પહેલા કાશ્મીરમાં 436 મંદિર હતા. 266 મંદિરો સહીસલામત અને 170 ક્ષતીગ્રસ્ત હાલતમાં હતા. કાશ્મીરનાં મંદિર, પર્યટન કેન્દ્ર ત્યાર બાદ 90 મંદિરોનો પુનર્રુદ્ધાર કરવામાં આવ્યો હતો. તો હવે 80 મંદિરો ક્યાં ગયા.